पाठ 1
सृष्टिनिर्मिती
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	1, 2, 3

	उद्देश
	आपण राहतो ते जग देवाने निर्माण केले हे शिकवणे.

	शिक्षकाची तयारी
	पाठ तयार करण्यासाठी देवाला मदत मागा. मग उत्पत्ती 1:1-25 आणि पाठ योजना वाचा व अभ्यासा.

	पाठांतर वचन
	उत्पत्ती 1:1
प्रारंभी देवाने विश्व निर्माण केले. (टीप: विश्व म्हणजे पृथ्वी आणि आकाश)



पाठ योजना
प्रस्तावना
वर्गाला डोळ्यांवर हात ठेवायला सांगा. त्यांना काय दिसते? काहीच नाही. फक्त अंधार आहे.
पाठाचे मुख्य मुद्दे
उत्पत्ती अध्याय 1 ची गोष्ट क्रम पाळून आपल्या शब्दांत सांगा. सृष्टिनिर्मितीच्या पहिल्या दोन दिवसांचे कार्य गोष्ट कशी सांगता येईल याचे उदाहरण म्हणून दिले आहे.
	1.चित्र 1 दाखवा. देवाने सृष्टी सुरू करण्यापूर्वी सर्वकाही अंधार आणि गोंधळ असे होते. सर्वत्र अंधार होता तेव्हा देव म्हणाला, “दिवसाचा प्रकाश होवो.” दिवसाचा प्रकाश निर्माण झाला. सर्वत्र प्रकाश होता आणि अंधार नव्हता. देवाने जे बनवले होते त्याने तो खूप आनंदित झाला. पहिल्या दिवशी दिवसा प्रकाश होता आणि रात्री अंधार.
	2.दुसऱ्या दिवशी देवाने पृथ्वीला आकार दिला. ती संत्र्यासारखी आहे (शक्य असल्यास वर्गाला संत्रे दाखवा)। त्याने पृथ्वी आणि आकाश वेगळे केले. आकाश म्हणजे पृथ्वीच्या वरची जागा.
पाठ पुढे जात असताना शिक्षक इतर दिवशी काय निर्माण झाले त्याचे वर्णन करतील. बायबल जसे करते तसे पुन्हा सांगा की जे निर्माण झाले त्याने देव आनंदित झाला. ते चांगले होते.
	3.जमीन, समुद्र, झाडेझुडपे आणि वृक्ष.
	4.सूर्य, चंद्र आणि तारे.
	5.पक्षी आणि मासे.
	6.प्राणी. चित्र 3 दाखवा। वर्गाला विचारा की त्यांना काय दिसते। देवाने हे सर्व सौंदर्य निर्माण केले आहे.
उजळणी
पाठ थोडक्यात पुन्हा सांगा आणि मध्यवर्ती सत्यावर भर द्या. मुलांना पाठ समजल्याचे दाखवता येईल असे प्रश्न विचारा.
पाठांतर वचन शिकवा
मुले ते शिकत असताना चित्र 3 वर्गासमोर ठेवा.
आपला प्रतिसाद
देवाने आपल्याला आनंद घेण्यासाठी आणि सांभाळण्यासाठी बनवलेल्या अद्भुत आणि रोमांचक जगाबद्दल त्याची स्तुती आणि आभार मानण्यास मुलांना मदत करा. आपण हे कसे करू शकतो? वर्गाला स्वतःची काही उदाहरणे द्यायला सांगा. काही सूचना:
एक झाड तोडाल तेव्हा 2 झाडे लावा.
वापरून झालेले पाणी झाडांना घाला.
भाज्यांची सालं आणि राख यांचे कंपोस्ट करा.
फुटलेल्या काचेसारखा कचरा एका खास जागी ठेवा.

